Държавен вестник, бр. 40, 2004 г., стр. 82

С Т Р .  82
Д Ъ Р Ж А В Е Н   В Е С Т Н И К
Б Р О Й  40
6. копие от документа за собственост или
от документа, удостоверяващ правното основа-
ние за ползване на имота;
7. копие от трудов договор със специалист
с висше агрономическо образование, ако про-
изводителят е юридическо лице или физическо
лице без висше агрономическо образование;
8. копие от диплома за завършено висше
агрономическо образование на производителя
или специалиста по т. 7;
9. декларация за осигурената техниката,
която трябва да включва машини за осъщест-
вяване на всички агротехнически мероприя-
тия, в зависимост от културата и обема на про-
изводството;
10. декларация за осигурената складова база;
11. документ за внесена такса, съгласно та-
рифата по чл. 6, ал. 6 ЗППМ.
Чл. 5. (1) Към молбата заготвителят прилага:
1. за юридическите лица или едноличните
търговци—копие от решението за съдебна ре-
гистрация и оригинал на удостоверението за
актуално състояние;
2. за физическите лица—копие от докумен-
та за самоличност;
3. за юридическите лица и едноличните тър-
говци—копие от удостоверение за данъчна ре-
гистрация и копие от карта за идентификация
по регистър БУЛСТАТ;
4. копие от трудов договор със специалист с
висше агрономическо образование, ако загот-
вителят е юридическо лице или физическо лице
без висше агрономическо образование;
5. копие от диплома за завършено висше
агрономическо образование на заготвителя или
специалиста по т. 4;
6. копие от документа за собственост или
документа, удостоверяващ правото на ползва-
не на заготвителна техника;
7. декларация за наличната заготвителна
база, с посочен адрес;
8. документ за внесена такса по тарифата по
чл. 6, ал. 6 ЗППМ.
(2) Заготвителите, извършващи последващо
разфасоване в малки опаковки, подават и дек-
ларация за наличието на:
1. прецизна измервателна техника;
2. машина за запечатване на малки опаковки;
3. пакетажно помещение.
Чл. 6. (1) Ако молбата за получаване на раз-
решение за производство, съответно заготовка
на посевен и посадъчен материал, не е по уста-
новения образец или към нея не е приложен
някой от документите по чл. 4, съответно чл. 5,
длъжностно лице от териториалното звено на
ИАСАС писмено уведомява молителя в 7-дне-
вен срок от постъпване на документите.
(2) В 14-дневен срок от получаване на уве-
домлението молителят следва да отстрани не-
редовностите на подадените документи.
(3) Ако молителят не отстрани нередовнос-
тите в срока, заявлението не се разглежда, а
приложените документи се връщат.
Чл. 7. (1) В 14-дневен срок от подаване на
молбата инспектор от териториалното звено на
ИАСАС извършва проверка на декларираната
техника и складова, съответно заготвителна база
и изготвя протокол.
(2) Когато молбата или приложените към
нея документи съдържат нередовности, срокът
по ал. 1 започва да тече след отстраняване на
нередовностите.
(3) Проверката по ал. 1 се извършва в присъс-
твието на заявителя или негов представител.
Чл. 8. (1) Длъжностно лице от съответното
териториално звено на ИАСАС изготвя стано-
вище по представената молба и протокола.
(2) Документите на молителя, заедно с про-
токола и становището се изпращат в дирекция
“Административно и финансово обслужване”
на ИАСАС.
Чл. 9. (1) Когато в резултат от проверката по
чл. 7 се установи, че производителят или заготви-
телят притежава необходимите площи, техника
и складова база, съответно техника и заготвител-
на база и ако производителят, съответно заготви-
телят отговаря на останалите условия на чл. 28
ЗППМ, изпълнителният директор на ИАСАС
издава разрешение за производство, съответно
заготовка на посевен или посадъчен материал.
(2) Разрешението се издава в 14-дневен срок
от постъпването на документите в дирекция
“Административно и финансово обслужване”
на ИАСАС.
Чл. 10. (1)Ако производителят или заготви-
телят не отговаря на условията на чл. 28 ЗППМ,
изпълнителният директор на ИАСАС отказва
да даде разрешение за производство, съответно
заготовка на посевен и посадъчен материал в
срока по чл. 9, ал. 2 с мотивиран писмен отказ.
(2) Отказът или непроизнасянето в срок
подлежат на обжалване по реда на Закона за
административното производство.
Чл. 11. (1) Лицата, получили разрешение за
производство или заготовка на посевен и поса-
дъчен материал, се вписват в регистър,който се
води в дирекция “Административно и финансо-
во обслужване” на ИАСАС.
(2) Длъжностно лице, упълномощено от из-
пълнителния директор на ИАСАС, издава удос-
товерение за вписване в регистъра на лицата
по ал. 1.
Г л а в а  т р е т а
РЕД ЗА РЕГИСТРИРАНЕ НА ТЪРГОВЦИТЕ
НА ПОСЕВЕН И ПОСАДЪЧЕН МАТЕРИАЛ
Чл. 12. Всяко физическо или юридическо
лице, което извършва търговия с посевен или
посадъчен материал по смисъла на ЗППМ, под-
лежи на регистрация в ИАСАС.
Чл. 13. (1) Регистрацията се извършва въз
основа на заявление по образец съгласно при-
ложение № 2, подадено от търговеца или негов
упълномощен представител до териториално-
то звено на ИАСАС, по седалище на търговеца.